Λιποαναρρόφηση είναι η επέμβαση που επιλέγουμε για την αντιμετώπιση συσσώρευσης κοιλιακού λίπους, τόσο στην πρόσθια επιφάνεια, όσο και στις πλάγιες κοιλιακές περιοχές, όταν δεν συνυπάρχει μεγάλη χαλάρωση του δέρματος και οι κοιλιακοί μύες είναι σε καλή κατάσταση. Σε αυτές τις περιπτώσεις η λιποαναρρόφηση στη κοιλιακή χώρα μπορεί να δώσει θεαματικά αποτελέσματα και δεν υπάρχουν περιορισμοί, εάν η γυναίκα θέλει να μείνει σύντομα έγκυος μετά την επέμβαση. Σε περιπτώσεις όμως όπου η χαλάρωση του κοιλιακού δέρματος είναι εμφανής, καθώς και σε περιπτώσεις που οι κοιλιακοί μύες δεν μπορούν να διατηρήσουν τον τόνο τους ικανοποιητικά (π.χ. μετά από εγκυμοσύνες, κήλες, μεγάλες αυξομειώσεις βάρους κλπ.), τότε η επέμβαση της κοιλιοπλαστικής είναι μονόδρομος, καθώς είναι η μόνη επέμβαση που μπορεί να αντιμετωπίσει τα συγκεκριμένα προβλήματα.